[{"text_idx": "#000006", "text": "Mae\u2019r sesiynau Safbwynt yn dychwelyd i theatr gofod3 yn 2020 \u2013 sesiynau siarad bychain sy\u2019n rhoi safbwyntiau gwahanol ar y pynciau sydd o bwys i sector gwirfoddol Cymru. Dyma ganllaw i\u2019r hyn y gallwch chi ei ddisgwyl."}, {"text_idx": "#000008", "text": "Bydd y rheini ohonoch a ddaeth y llynedd yn gyfarwydd a\u0302\u2019r sesiynau Safbwynt, sef amrywiad y sector gwirfoddol ar y fformat TEDx talk, lle mae siaradwyr yn cyflwyno darlithoedd bocs sebon ar bynciau sydd o bwys i\u2019r sector gwirfoddol yng Nghymru."}, {"text_idx": "#000014", "text": "Bydd trafodaethau\u2019r diwrnod yn cael eu hagor gan yr eiriolwr ymddiriedolwyr ifanc, Leon Ward."}, {"text_idx": "#000020", "text": "Yn ei sesiwn Safbwynt, bydd Karen yn siarad am sut gall elusennau cael eu dallu\u2019n aml gan eu hachos ar draul gweld yr angen i reoli cydberthnasau, adnoddau ac enillion o fuddsoddiadau yn effeithiol er mwyn gwasanaethu eu hachos yn briodol."}, {"text_idx": "#000024", "text": "Mae stori Abi yn un o waith caled a phenderfyniad, a berodd iddi feddwl am gerdded ymaith o\u2019r trydydd sector lawer gwaith. Dewch i\u2019w chlywed yn siarad am ei thaith, sydd wedi ei harwain at dderbyn gwobrau am ei gwaith gwirfoddol \u2013 mewn elusen anghyffredin iawn."}, {"text_idx": "#000031", "text": "Bydd Kellie yn defnyddio ei sesiwn Safbwynt hi i siarad am feithrin gwydnwch ym maes datblygu economaidd rhanbarthol, a\u2019r hyn rydyn ni\u2019n ei olygu wrth so\u0302n am economi\u0308au cynhwysol a\u2019r cyfleoedd i wneud pethau ychydig yn wahanol ym Mhrifddinas-Ranbarth Caerdydd."}, {"text_idx": "#000034", "text": "Yn y sesiwn hon, bydd Mandy yn rhoi sylw i\u2019r camau y gall unrhyw un eu dilyn er mwyn cynnal ymgyrch cyllido torfol llwyddiannus. Bydd yn dangos enghreifftiau gan fudiadau sydd wedi defnyddio\u2019r dull codi arian hwn yn llwyddiannus ac yn rhannu\u2019r broses yn gamau syml fel y gall unrhyw un roi cynnig arni."}, {"text_idx": "#000044", "text": "Ymgymerodd Sophie a\u0302\u2019r swydd yn 2016, ac mae wedi arwain ymyriadau proffil uchel sy\u2019n ymwneud a\u0302 chynllunio trafnidiaeth, diwygio addysg a\u2019r newid yn yr hinsawdd, gan herio\u2019r Llywodraeth ac eraill i ddangos sut maen nhw\u2019n ystyried cenedlaethau\u2019r dyfodol."}, {"text_idx": "#000045", "text": "Bydd Sophie yn siarad am fuddiannau cenedlaethau\u2019r dyfodol yng Nghymru."}, {"text_idx": "#000051", "text": "\u2018Trechu tlodi, diweithdra a thangynrychiolaeth yn y gweithlu\u2019"}, {"text_idx": "#000057", "text": "Cafodd Ali ei gydnabod am ei waith gyda chymunedau pobl dduon a lleiafrifoedd ethnig yng Nghymru, a chafodd ei enwebu i dderbyn Medal yr Ymerodraeth Brydeinig yn Rhestr Anrhydeddau\u2019r Flwyddyn Newydd ar gyfer 2020."}, {"text_idx": "#000058", "text": "Bydd Ali yn siarad am y camau ymarferol y gallwch chi eu cymryd er mwyn i\u2019ch mudiad drechu tlodi, diweithdra a thangynrychiolaeth yn y gweithlu."}]